
                                                               Projektas



LIETUVOS RESPUBLIKOS
KLAIPĖDOS VALSTYBINIO JŪRŲ UOSTO ĮSTATYMO 
[bookmark: _GoBack]NR. I-1340 2, 3, 5, 10, 11, 121, 14, 17, 19, 22, 32, 33, 34 STRAIPSNIŲ PAKEITIMO 
IR 7 STRAIPSNIO PRIPAŽINIMO NETEKUSIU GALIOS  
ĮSTATYMAS

2018 m.                        d. Nr.

Vilnius

1 straipsnis. 2 straipsnio pakeitimas
1. Pakeisti 2 straipsnio 3 dalį ir ją išdėstyti taip: 
„3. Uosto infrastruktūra – laivybos kanalų, hidrotechnikos, vandens uostų ir laivininkystės statinių, navigacinių įrenginių, taip pat kelių bei privažiuojamųjų geležinkelio kelių kompleksas.“
[bookmark: part_dd7d395fb2a54fdc8b656b451fa680ee]2. Pakeisti 2 straipsnio 4 dalį ir ją išdėstyti taip: 
„4. Uosto akvatorija – Lietuvos Respublikos Vyriausybės nustatytų ribų vandens plotas, kuriame yra uosto infrastruktūra.“
3. Pakeisti 2 straipsnio 15 dalį ir ją išdėstyti taip:
„15. Uosto direkcija – akcinė bendrovė Klaipėdos valstybinio jūrų uosto direkcija.“
[bookmark: part_1a8c357c754642c692c658364458cd88]
2 straipsnis. 3 straipsnio pakeitimas
Pakeisti 3 straipsnio 1 dalį ir ją išdėstyti taip:
„1. Klaipėdos valstybinį jūrų uostą sudaro uosto žemė, uosto akvatorija ir uosto infrastruktūra ir kiti uoste esantys objektai.“ 

3 straipsnis. 5 straipsnio pakeitimas
Pakeisti 5 straipsnį ir jį išdėstyti taip:
[bookmark: part_155e3f6d41414fea8f4349de9d8d2197]„5 straipsnis. Uoste esančių objektų nuosavybė
[bookmark: part_fd3b025cb2d148a9804e27d02ffeb884]1. Uosto žemė ir uosto akvatorija yra išimtinė Lietuvos Respublikos nuosavybė.
2. Uosto infrastruktūra nuosavybės teise gali priklausyti Lietuvos Respublikai arba Uosto direkcijai. 
3. Kiti uoste esantys objektai nuosavybės teise gali priklausyti Lietuvos valstybei, savivaldybėms, Lietuvos Respublikos ir kitų valstybių fiziniams ir juridiniams asmenims.
[bookmark: part_0a51450d9403486e914748cb15417aa5]4. Uosto direkcija turi teisę išnuomoti uosto žemę su uosto veikla susijusioms reikmėms, taip pat Lietuvos Respublikos Vyriausybės nustatyta tvarka perduoti ją laikinai neatlygintinai naudotis.“


4 straipsnis. 7 straipsnio pripažinimas netekusiu galios
Pripažinti netekusiu galios 7 straipsnį.

5 straipsnis. 10 straipsnio pakeitimas
Pakeisti 10 straipsnį ir jį išdėstyti taip:
[bookmark: part_e4e006ac41f44eb2ac3b991d4e16d7c6]„10 straipsnis. Uosto valdymas
Uosto žemę ir uosto akvatoriją patikėjimo teise valdo, naudoja ir jomis disponuoja Uosto direkcija.“



6 straipsnis. 11 straipsnio pakeitimas
1. Pakeisti 11 straipsnio 4 punktą ir jį išdėstyti taip:
„4) efektyviai naudoti ir valdyti turtą;“.
2. Pripažinti netekusiu galios 11 straipsnio 16 punktą.

7 straipsnis. 121 straipsnio pakeitimas
Pripažinti netekusia galios 121 straipsnio 4 dalį.

8 straipsnis. 14 straipsnio pakeitimas
Pakeisti 14 straipsnio 4 dalį ir ją išdėstyti taip:
„4. Uosto direkcijos vadovas, gavęs šio straipsnio 3 dalyje nurodytą informaciją, ne vėliau kaip per 5 darbo dienas pateikia Susisiekimo ministerijai iš uosto žemės naudotojo gautus dokumentus. Susisiekimo ministerija per 20 darbo dienų nuo šio straipsnio 3 dalyje nurodytos informacijos gavimo sudaro laisvojo uosto priėmimo komisiją (toliau – priėmimo komisija), į kurią skiriami Uosto direkcijos ir šio straipsnio 2 dalyje nurodytų institucijų, su kuriomis buvo derintas laisvojo uosto įrengimo projektas, atstovai. Priėmimo komisiją sudaro ne mažiau kaip 5 nariai. Priėmimo komisijos pirmininku skiriamas Susisiekimo ministerijos atstovas. Priėmimo komisija vertina, ar laisvasis uostas yra įrengtas pagal laisvojo uosto įrengimo projektą.“

9 straipsnis. 17 straipsnio pakeitimas
1. Pakeisti 17 straipsnio 5 dalį ir ją išdėstyti taip:
[bookmark: part_ecd4488a15a549639fc7c514d270e8e4]„5. Lietuvos transporto saugos administracija prižiūri, kaip laikomasi laisvojo uosto veiklos reikalavimų. Planinis uosto žemės naudotojo, vykdančio veiklą laisvajame uoste, patikrinimas atliekamas ne rečiau kaip kartą per 3 metus.“
[bookmark: part_396a55665b9b4f8bb2d4c057ea258704]2. Pakeisti 17 straipsnio 6 dalį ir ją išdėstyti taip:
„6. Susisiekimo ministerija, gavusi Lietuvos transporto saugos administracijos išvadas, kad uosto žemės naudotojas, vykdantis veiklą laisvajame uoste, pažeidžia šio straipsnio 1, 2 ir (ar) 11 dalyse nurodytus reikalavimus (arba vieną iš jų) arba deklaravo savo atitiktį šio straipsnio 2 dalyje nustatytiems reikalavimams pateikdamas netikslius duomenis, per 2 darbo dienas nuo šių išvadų gavimo dienos įspėja uosto žemės naudotoją, vykdantį veiklą laisvajame uoste, apie galimą teisės vykdyti veiklą laisvajame uoste sustabdymą, informuoja apie nustatytus pažeidimus (pažeidimų rūšį, turinį ir esmę) ir nustato ne trumpesnį kaip 30 darbo dienų nuo įspėjimo apie galimą teisės vykdyti veiklą laisvajame uoste sustabdymą gavimo terminą, per kurį nustatyti pažeidimai privalo būti pašalinti. Uosto žemės naudotojas, vykdantis veiklą laisvajame uoste, per nustatytą terminą pašalinęs visus pažeidimus, ne vėliau kaip per 5 darbo dienas privalo apie tai deklaruoti Susisiekimo ministerijai ir pateikti tai patvirtinančią informaciją. Jeigu per nustatytą terminą pažeidimai nepašalinami ir (ar) apie tai nedeklaruojama, Susisiekimo ministerija per 5 darbo dienas nuo termino, per kurį nustatyti pažeidimai privalėjo būti pašalinti, pabaigos sustabdo teisę vykdyti veiklą laisvajame uoste ir apie tai praneša uosto žemės naudotojui. Draudžiama vykdyti veiklą laisvajame uoste, jeigu Susisiekimo ministerija sustabdė teisę vykdyti veiklą laisvajame uoste ir uosto žemės naudotojas apie tai yra informuotas.“ 
3. Pakeisti 17 straipsnio 9 dalį ir ją išdėstyti taip:
„9. Panaikinus teisę vykdyti veiklą laisvajame uoste šio straipsnio 8 dalyje nustatyta tvarka, uosto žemės naudotojas, pašalinęs aplinkybes, dėl kurių teisė vykdyti veiklą laisvajame uoste buvo panaikinta, gali deklaruoti Susisiekimo ministerijai atitiktį uosto žemės naudotojui keliamiems reikalavimams šio straipsnio 3 dalyje nustatyta tvarka (ši nuostata netaikoma šio straipsnio 8 dalies 3 punkte nustatytu atveju) ir įgyti teisę vykdyti veiklą laisvajame uoste. Jeigu teisė vykdyti veiklą laisvajame uoste buvo panaikinta trečią kartą per pastaruosius 24 mėnesius, uosto žemės naudotojas negali 6 mėnesius nuo teisės vykdyti veiklą laisvajame uoste panaikinimo (arba kol Lietuvos transporto saugos administracija nepatikrino ir neįsitikino, kad šioje dalyje minimi pažeidimai pašalinti) deklaruoti Susisiekimo ministerijai šioje dalyje nurodytos atitikties.“ 


10 straipsnis. 19 straipsnio pakeitimas
Pakeisti 19 straipsnio 2 dalį ir ją išdėstyti taip:
„2. Valstybės institucijų, vykdančių laisvojo uosto ar laivybos priežiūrą bei kontrolę, pareigūnai ir jų transporto priemonės į laisvąjį uostą įleidžiami pateikę tarnybinį pažymėjimą.“

11 straipsnis. 22 straipsnio pakeitimas
Pakeisti 22 straipsnio 3 dalį ir ją išdėstyti taip:
„3. Uosto rezervinėse teritorijose esantys statiniai ar kitas nekilnojamasis turtas negali būti perduodami privačion nuosavybėn, išskyrus atvejus, kai uosto rezervinėse teritorijose esantys statiniai ar kitas nekilnojamasis turtas perduodami Uosto direkcijai ar viešosios geležinkelių infrastruktūros valdytojui, jais negali būti užtikrinami trečiųjų asmenų įsipareigojimai ir iš jų negali būti išieškoma pagal kreditorių reikalavimus. Sprendimą dėl uosto rezervinėse teritorijose esančių statinių ar kito nekilnojamojo turto perdavimo Uosto direkcijai ar asmenims, kuriems įstatymais priskirtos valstybinės funkcijos, priima Lietuvos Respublikos Vyriausybė Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka.“

12 straipsnis. 32 straipsnio pakeitimas
Pakeisti 32 straipsnį ir jį išdėstyti taip:
[bookmark: part_56486ca2a8d843318f207ae38bb98f1c]„32 straipsnis. Uosto lėšos
[bookmark: part_b1cb53a12cc14785a5a9d43a8e09bb91]Uosto lėšas sudaro:
[bookmark: part_ad3b88d72cc0417193c7837813f8ac55]1) uosto rinkliavos;
[bookmark: part_cce3e5ce3cb841659ced5a7a4709a482]2) uosto žemės nuomos mokestis;
[bookmark: part_884cb1aefdc54a44886642f08686f07e]3) valstybės biudžeto skirtos lėšos;
[bookmark: part_ea843e563fe94b0fa292dd86284b3289]4) pajamos, gaunamos už Uosto direkcijos teikiamas paslaugas;
[bookmark: part_eed4b0c212f0460ca90eac112a37cc50]5) kitos teisėtai gautos lėšos.“

13 straipsnis. 33 straipsnio pakeitimas
Pakeisti 33 straipsnį ir jį išdėstyti taip:
[bookmark: part_b2b3174a5e424d0fa61c063d8a2bbd2a]„33 straipsnis. Uosto lėšų naudojimas
1. Uosto lėšos naudojamos uosto eksploatavimo, plėtros ir kitoms išlaidoms, susijusioms su uosto veikla ir numatytoms Uosto direkcijos strateginiame veiklos plane, apmokėti. 
2. Uosto lėšos taip pat naudojamos privažiavimo prie uosto keliams rekonstruoti ir tiesti, savivaldybei nuosavybės teise priklausančių statinių, trukdančių uosto plėtrai, netekimo ir pašalinimo iš uosto teritorijos bei uosto rezervinių teritorijų (šiuo atveju lėšos perduodamos savivaldybei Lietuvos Respublikos Vyriausybės nustatyta tvarka) išlaidoms kompensuoti.“

14 straipsnis. 34 straipsnio pakeitimas
Pakeisti 34 straipsnio 3 dalį ir ją išdėstyti taip:
„3. Uosto rinkliavų taikymo taisykles nustato Uosto direkcija.“

15 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio įstatymo 1 straipsnio 1 ir 2 dalis, 2, 3, 5 straipsnius ir šio straipsnio 2 dalį, įsigalioja 2019 m. sausio 1 d.
2. Lietuvos Respublikos Vyriausybė iki 2018 m. gruodžio 31 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

Respublikos Prezidentas

